Україньска людова републіка

Україньска людова републіка, УЛР (до совєтьской ремормы: Українська Народня Республіка) — україньскый штат, з головным містом в Кієві, котрый быв заложеный почас Першой світовой войны і Октобровой револуції. Екзістовав в роках 1917—1921 і контроловав теріторії середнёй, выходной і южной Україны. Постала на містї юго-западных ґуберній Російской імперії, населеных особливо саме Українцями. До апріля року 1918 во главі Централнов радов УЛР на главі з Михайлом Грушевскым, по децембрї року 1918 — Діректоріёв УЛР, котра одстранила од влады Павла Скоропадьского — гетмана Україньского штату.

 Історія 
Україньска людова републіка (УЛР) была выголошена в Кієві  по большевицькой октобровой револуції в якости автономной републікы в складї Російской републікы. 22. януара 1918 УЛР выголосила свою независлость.100 years ago, west and east Ukraine united in short-lived independence amid invasion from all sides - Euromaidan PressWest Ukrainian People's Republic - Wikipedia

По выголошеню независлости УЛР уклала Брестьскый мир з штатами Четверного союзу (Централны силы) в фебруарї 1918, же вызначала УЛР як независлый штат. Єдным з ключовых добыток УЛР было заложіня закону про особну людову културну автономію, котрый быв розробеный Олександром Шулгіным та Мойше Зілберфарбом і надавав політічны права народностным меншынам.The Ukrainian Revolution of 1917 and why it matters for historians of the Russian revolution(s) - Euromaidan Press

Западноукраїньска людова републіка (ЗУЛР) выголосила про свою независлость 1. новембра 1918 по розпаду Австро-Угорьской імперії. 22. януара 1919 одбыло ся споїня УЛР і ЗУЛР, але тото было веце сімболічным актом, же обидві републікы мали розлічны політічны і соціалны традіції і ся били окреме: ЗУЛР воёвала з Польсков, а УЛР з совєтьскыма і російскыма силами.

УЛР была до року 1920, кедь єй влада была змушена піти в екзіл. Штатны сили продовжовали бити ся до року 1921, покы УЛР не была остаточно включена до складу СССР як Україньска совєтьска соціалістічна републіка в роцї 1922. Влада УЛР в екзілї была до одновлїня независлости Україны в роцї 1991, кедь послїдный презідент УЛР в екзілї Микола Плавюк передав свою владу першому презіденту независлой Україны Леоніду Кравчуку.

 Адміністратівне дїлїня 

1. Підляшя
2. Волинь
3. Погорина
4. Дреговицька земля
5. Деревска земля
6. Кієв
7. Чернїгівщіна
8. Северщіна
9. Посеймя
10. Слобожанщіна
11. Харьків
12. Донечіна
13. Подоня
14. Половецька земля
15. Азовска земля
16. Запоріжя

17. Нове Запоріжя
18. Поморя
19. Одеса
20. Поднїстровя
21. Брацлавщіна
22. Подолія
23. Болоховска земля
24. Порося
25. Побужя
26. Черкасы
27. Переяславщіна
28. Посуля
29. Полтавщіна
30. Самарьска земля
31. Низ
32. Сїч

4. марца 1918 україньска влада прияла закон про адміністратівно теріторіалне дїлїня Україны. Закон зазначав, де Україна подїлена на 32 землї, котры є в публікації одповідных земств. Той закон не быв доконця выконаный, же 29. апріля 1918 в Кієві ся став антісоціалістічный переворот, по якім ся гетман Павло Скоропадьскый повернув реформу до ґуберньского тіпу управлїня.

 Референції 

Катеґорія:История Украины
Катеґорія:Штаты і теріторії, котры основаны 1917
Катеґорія:Штаты і теріторії, котры заникли 1921